́й чте́тъ мл҃тву сію̀: ̑и бж҃е сла́вы, ѻ́ч҃е вседержи́телю, бж҃е саваѡ́ѳъ, и́же дре́вомъ живота̀ посредѣ̀ рая̀ су́щагѡ, проѡбрази́лъ єсѝ животво́рный крс̑тъ єдиноро́днагѡ сн҃а твоегѡ̀:и вмѣ́стѡ дре́ва преслуша́нія, єгѡ́же вку́сомъ вселука́вый ѕмі́й пра́ѻтцы на́шя, и съ ни́ми ве́сь ро́дъ человѣ́ческій изъ̑ рая̀ изгна̀, и въ сме́рть привлечѐ, зна́меніе ѻ́нагѡ живоно́снагѡ крс̑та̀, на не́мже возлю́бленный тво́й сн҃ъ пригвожде́нъ бы́въ у́мре, и сме́ртію сме́рть умертвѝ, и всю̀ си́лу діа́волю упразднѝ, и живо́тъ мі́ру дарова̀, цр҃кви свое́й ѻру́жіе непобѣди́мое, ѡсщ҃е́ніе же и покро́въ держа́венъ, и вѣ́рѣ утвержде́ніе, и ѿ всѣ́хъ діа́вольскихъ ко́зней изба́ву, и крѣ́пкое сп҃се́нія упова́ніе, и живота̀ получе́нія непосты́дную наде́жду дарова́лъ єсѝ